Rudīte Kalpiņa

Rudīte Kalpiņa (dzimusi 1966. gada 4. augustā Rīgā) ir latviešu rakstniece, tulkotāja un publiciste, kultūras žurnāla “Domuzīme” galvenā redaktore (kopš 2015. gada).Iznāk jauns literārais žurnāls «Domuzīme»; tvnet 9-03-2015
Viena no latviešu literatūras 1980. gadu "jaunā viļņa" un "skarbo meiteņu prozas" autorēm.Berelis, G. Latviešu literatūras vēsture. Rīga. Zvaigzne ABC. 1999

 Dzīvesgājums 
Mācījās Rīgas 6. vidusskolā un Tirdzniecības tehnikumā. Studējusi Maskavas Gorkija Literatūras institūtā. 1983. gadā laikraksts "Padomju Jaunatne" publicēja viņas stāstu "Atpakaļ skatoties". 2003. gadā Kalpiņu uzņēma Latvijas Rakstnieku savienībā.vietne makslinieki.lv 2014. gadā ieguvusi vēstures zinātņu maģistra grādu Latvijas Universitātē. 

 Bibliogrāfija 
 stāstu krājums Smaržas mīļotajai meitenei. Rīga: Liesma, 1987
 romāns Vīrietis meliem, glaimiem, izpriecām. Rīga: Livonija, 1992
 E. F. Hansena romāna Psalmi ceļojuma beigās tulkojums latviski (1997)
 Sāļumā. Ragaciema jūras karaļa stāsts. Rīga: Latvijas Mediji, 2018 (Otomāra Kalpiņa (1928—2008) atmiņas)Sāļumā. Ragaciema jūras karaļa stāsts  satori.lv
 Egila Levita grāmatas Valstsgriba sastādītāja. Rīga: Latvijas Vēstnesis, 2019
 stāstu krājums Harijam augot. Rīga: Pētergailis, 2020

 Žurnāls "Domuzīme" 
2015. gada martā sāka iznākt literārais žurnāls "Domuzīme", kura galvenā redaktore ir Rudīte Kalpiņa, vēstures nodaļas redaktors — Mārtiņš Mintaurs, literārās nodaļas redaktori — Ingmāra Balode un Jānis Vādons, literārais redaktors un korektors — Jānis Kulmanis, bet māksliniece — Sarmīte Māliņa.  

 Atsauces 

Kategorija:Latviešu rakstnieki
Kategorija:Rīgā dzimušie
Kategorija:Latviešu valodā rakstošie